Fujiwara no Yoritada

Si Fujiwara no Yoritada (藤原 頼忠; 924 – 31 Hulyo 989), an ikaduwang aking lalaki ni Saneyori, sarong kugyo (halangkaw an ranggo na nobleng Hapon) na nagsirbe bilang rehente para sa Emperador En'yū asin Emperador Kazan. An saiyang ina sarong aking babaye ni Fujiwara no Tokihira. An saiyang matuang tugang na lalaki gikan sa parehong ina na si Fujiwara no Atsutoshi nagadan bago nagadan an saindang ama.

Kan 977 siya nagin Sadaijin, asin kan an saiyang pinsan, an rehenteng si Fujiwara no Kanemichi nasa kritikal na kondisyon medikal, itinao niya an posisyon na Kampaku (rehente) ki Yoritada, imbes na an saiyang karibal na tugang na si Kaneie.

Dawa ngani an duwang aking babae ni Yoritada mga agom ni Emperador En'yū asin Emperador Kazan, mayo sindang mga aking lalaki. Kaya si Yoritada igwa sana nin sarong matibay na relasyon sa dugo sa mga Emperador. An saiyang pinsan na si Kaneie iyo an lolo ni Prinsipe Yasuhito (Emperador Ichijō), asin pig-enkaminar niya si Emperador Kazan na maghale sa trono. Sa pagtukaw ni Emperador Ichijō, si Yoritada nagretiro sa saiyang pwesto bilang Kampaku, asin si Kaneie nagin Sessho (rehente) para sa saiyang makoapo na si Emperador Ichijō. Si Yoritada iyo an Daijō Daijin kan 978, asin siya inaapod na Rengi-kō (廉義公) (posthumous na pangaran ni Daijō Daijin).

An saiyang aking pararawitdawit na si Fujiwara no Kintō nagtipon kan Shūi Wakashū, asin man sarong koleksyon nin berso asin prosa na Intsik (~600 na seleksyon) asin 25 na rawitdawit na Hapon sa saiyang Wakan Rōeishū (和漢朗詠集), sarong koleksyon na lakop na naghanga na nakatabang sa paglakop kan kultura kan Tsina (asin orog na an rawitdawit ni Bai Juyi) sa korte Imperyal kan Hapon. An koleksyon ni Kintō aarugon kan sarong kasalihid, an Shinsen Rōeishū (新撰朗詠集) ni Fujiwara no Mototoshi. Si Kintō nagsurat man nin sarong maimpluwensyang kritikal na giya sa pagsalak kan mga teknika nin rawitdawit ni Bai Juyi (asin mas pankagabsan, an rawitdawit kan dinastiyang Tang) sa rawitdawit na Hapon na inaapod na Shinsen Zuinō (新撰髄脳) ("An Esensya kan Rawitdawit na Bagong Pinili").

Mga toltolan
pg. 483 and 181-183 of Japanese Court Poetry, Earl Miner, Robert H. Brower. 1961, Stanford University Press, LCCN 61-10925
Nihonshi Shoka Keizu Jimmei Jiten, Owada, T. et al. 2003, Kodansya. (Japanese)
Ōkagami, Hosaka, H.(translation into modern Japanese) 1981, Kodansya. (Japanese)

Kategorya:924 na pagkamundag
Kategorya:989 nagadan
Kategorya:Angkan nin Fujiwara
Kategorya:Mga Rehente kan Hapon